رائز آف دی ٹومب ریڈر

رائز آف دی ٹومب ریڈر ایک ایکشن ایڈونچر پلیٹ فارم ویڈیو گیم ہے۔ رائز آف دی ٹومب ریڈر مائیکرو سافٹ اسٹوڈیو اور اسکوئر اینکس کی طرف سے جاری ہوا ہے اور ٹومب ریڈر فرنچائز کرسٹل ڈائنامکس کی طرف سے تیار کیا گیا چھٹا ٹومب ریڈر گیم ہے۔ اس گیم کی کہانی اور طرز ٹومب رایڈر سیریز کے گذشتہ گیم ٹومب ریڈر (ویڈیو گیم 2013ء) کا تسلسل ہے، جو خود ٹومب ریڈر سیریز کا دوسرا جنم (ری بورن) تھا۔ 
رائز آف دی ٹومب ریڈر گیم 10 نومبر 2015ء کو کو ایکس باکس 360 اور ایکس باکس ون کے لیے ریلیز ہوا ہے۔ مائیکرو سافٹ ونڈوز پر یہ گیم سال 2016ء کے اوائل اور پلے اسٹیشن 4کے لیے سال 2016 ء کے اختتام پر ریلیز ہوگا۔

گیم کا انداز 
رائز آف دی ٹومب ریڈر ، 2013 ء کے گیم ٹومب ریڈر کی طرح سہہ البعادی (تھری ڈی) اور ایکشن، ایڈونچر اور تلاش اور بقا کے میکینکس پر مشتمل ایک پلیٹ فارم گیم ہے ۔ جس میں کھلاڑی مرکزی کردار لارا کرافٹ کا کنٹرول سنبھالتا ہے جو مختلف ماحول میں مختلف ہتھیاریوں اور آلات کا استعمال کرتے ہوئے دشمنوں کا مقابلہ کرتی ہے اور پہیلیوں اور معّموں کو حل کرتی ہے۔

گزشتہ گیم کے بہ نسبت ویڈیو گیم میں ایک دستی صنعت گری نظام (کرافٹنگ سسٹم) کی خصوصیات شامل ہے، جس میں کھلاڑی گیم کے ماحول میں ملنے والے پودوں اور جانوروں کی کھالوں کے ذریعے مختلف تراکیب کے استعمال سے کچھ اشیاء اور ہتھیار بناسکتا ہے۔ 

گیم کے ماحول کے اندر ایک موسمی نظام بھی شامل کیا گیا ہے جس میں دن و رات کے رد و بدل کا گیم کے انسانی و جاندارکرداروں پر ہوتا ہے، مثال 
کے طور پر سخت سرد موسم سے بچنے کے لیے لارا کرافٹ کو ایک بھیڑئیے کا شکار کرنا پڑتا ہے تاکہ اس کی کھال سے سرد موسم کا مقابلہ کرسکے۔ لارا کرافٹ کی نقل و حرکت اور جنگی حکمت عملی میں بھی اضافہ کیا گیا ہے مثال کے طور پر لارا کراف اب گزشتہ گیم کی بہ نسبت تیر بھی سکتی ہے۔  

اس گیم کے جنگی فیچرز میں بھی اضافہ کیا گیا ہے۔ جس میں دشمن سے بچنے کے لیے یا دشمن کو الجھانے کے لیے لارا کرافٹ کے جھاڑیوں یا درختوں یا قریبی چیزوں کی آڑ میں چھپ جانے یا خاموشی اور عیاری سے چھپ کر یا درختوں پر چڑھ کر چپ چاپ گزر جانے کا نظام بھی شامل ہے۔ رائز آف دی ٹومب ریڈر ، میں گزشتہ ٹومب ریڈر گیم کی طرح تیر کمان بطور ہتھیار موجود ہے جس کے لیے تیر لارا کرافٹ مختلف درختوں کی شاخوں یا جانوروں کی ہڈیوں سے تیار کرسکتی ہے۔اس طرح کے دوسرے ہتھیاروں میں پستول اور درختوں و پہاڑوں پر چڑھنے کے لیے کلہاڑی اور ہنگامے تصادم یا چپکے حملہ کرنے کے لیے ایک اضافی شکار چاقو بھی شامل ہے۔

مرکزی خیال 
ٹومب ریڈر کی مہم ، جس میں لارا کرافٹ یماتائی جزیرہ کے پراسرار تجربے سے گزرتی ہے کے ایک سال بعد ، تثلیث نامی ایک پرائیوٹ بددیانت تنظیم اس واقعہ پر پردہ ڈالنے کی کوشش کرتی ہے۔ یہ ثابت کرنے کے لیے کہ وہ پاگل نہیں ہے ، لارا کرافٹ ٹھان لیتی ہے کہ دنیا بھر میں موجود معّموں اور پراسرار مقامات کے پیچھے کے رازوں کو جان کر وہ س کی تلاش کرے گی ۔ 
سوچ کے اسی غلبہ میں خود کو تباہ کردینے کی حد تک جنون میں مبتلا ہوجاتی ہے۔ اسے پتہ چلتا ہے کہ اس کے والد کو بھی اسی مشکل حالات کا سامنا کرنا پڑا تھا۔ تثلیث تنظیم کے ساتھ تصادم کے بعد سائنسی برادری کی طرف سے بدنامی وغیرہ ....
اس دوران وہ نادانستہ طور پر، سائبیریا میں قدیم شہر Kitezh کو کھوج نکالتی ہے جو 13th صدی میں ولادیمیر کے گرینڈ پرنس شاہ جارج دوم نے بسایا تھا، جس کے متعلق لارا کو یقین ہے کہ یہ مقام ہے جہاں حیات ِ ابدی کا راز پوشیدہ ہے۔ اس پراسراریت کا پیچھے چھپے راز اور سچائی کو تلاش کرنے کے لیے لارا کرافٹ کو راہ میں آنے والے انسانوں، جانوروں، اور ماحول سے مقابلہ کرکے زندہ رہنا ہوگا۔

گیم کی تیاری 

یکم اگست ، 2013 پر، فل راجرز، اسکوائر اینکس 'ویسٹرن کے چیف ایگزیکٹیو آفیسر نے اپنی کمپنی کی سرکاری ویب سائٹ پر ایک بلاگ پوسٹ میں اس بات کی تصدیق کی کہ وہ ٹومب ریڈر سیریز کی اگلی کڑی کی تیاری کر رہے ہیں۔  9 جون 2014 مائیکروسافٹ کی E3 پریس کانفرنس پر رائز آف دی ٹومب ریڈر پہلے ٹریلر کے ساتھ اس گیم کی آمد کا اعلان کیا گیا ۔ یہی ٹریلر بعد میں مس ٹین بیوٹی کانٹیسٹ امریکہ 2014 کے ایکس باکس لائیو کی نشریات کے دوران ٹیلی ویژن پر نشر کیا گیا ۔

مائیکروسافٹ کی گیمزکام 2014 بریفنگ میں، اس کھیل ایکس بکس پلیٹ فارم کے لیے ایک خصوصی طور 2015 کے اواخر میں جاری کیے جانے کا اعلان کیا گیا تھا. ۔ اس موقع پر فل سپینسر نے خطاب کرتے ہوئےکہا کہ ’’میں نے ان چارٹڈ گیم کا ایک بڑا پرستار ہوں ، اور میری خواہش ہے کہ ہم اس طرح کے ایک ایکشن ایڈونچر گیم تیار کریں ، ہم نے کچھ اس طرح ککے گیم تیار کرنا شروع کیے تھے، اور ان پر غور بھی کیا لیکن ہم ایک بھی اس معیار کا نہ بن سکا، چنانچہ یہ ایک موقع ہے’’۔ اس بات کی صارفین اور صحافیوں کی طرف سے بڑے پیمانے پر منفی تنقید کی گئی۔  فروری 2015 میں، کرسٹل ڈائنامکس نے اعلان کیا کہ اس گیم کا ایکس بکس 360 ورژن، نکسیس سافٹ ویئر کی طرف سے تیار کیا جا رہا ہے.

15 جون، 2015 کو ، مائیکروسافٹ E3 2015 کی پریس کانفرنس میں اعلان کیا گیا کہ رائز آف دی ٹومب ریڈر ایکس بکس ون اور ایکس بکس 360 پر 10 نومبر2015 پر شمالی امریکہ میں جاری کیا جائے گا۔  16 جون، 2015 کو ایک پس منظر ٹریلر اسکوائر اینکس کی پریس ریلیز کانفرنس کے دوران جاری کیا گیا ۔  23 جولائی، 2015 کو ، اسکوئر اینکس نے اعلان کیا کہ مائیکرو سافٹ ونڈوز اور پلے اسٹیشن 4 کے لیے یہ گیم 2016 ء کی ابتداء اور اواخر میں جاری ہوگا۔  ، 4 اگست 2015 کو مائیکروسافٹ گیمزکام کی پریس کانفرنس میں، اعلان کیا گیا کہ یہ گیم یورپ میں 13 نومبر کو جاری ہوگا۔

خیر مقدم 

رائز آف ٹومب ریڈر کی ریلیز پر اس کا استقبال بہت اچھارہا۔ کیمز کی درجہ بندی کرنے والی کمپنی ’’گیمز رینکنگ‘‘ پر اس گیم نے 55 جائزے کی بنیاد پر 87،80٪ کا مجموعی سکور حاصل کیا۔ اور میٹا کریٹک کمپنی نے اسے 82 جائزے کی بنیاد پر 86/100 اسکور دیا۔ مشہور ویب سائٹ گیم اسپاٹ نے یہ کہہ کر اس گیم کو 10 میں سے 9.0 اسکور سے نوازا ، کہ "کرسٹل ڈائنامکس نے تقریبا ہر طرح سے متوازن گیم کی بنیاد رکھی ہے۔ " گیم ویب آئی جی این  IGNنے است 10 میں سے 9.3 کے اسکور سے نوازا کہ ، "رائز آف دی ٹومب ریڈر اپنی آمد سے قبل ہی فاتح کن فارمولہ لیا ہوا ہے اور ہر طرح سے بہترہے۔  پولی گون نے اسے 10 میں سے 8.5 کے اسکور سے نوازا ، یہ کہہ کر کہ "ٹومب ریڈر گیم میں دیا گیا ایک فارمولا کہ ایک سے زیادہ بار یعنی دوبارہ کسی بھی لیول میں جا سکنا، ہی اس کے خوش کن فارمولا ہے۔ 

اسٹیفنی بینڈکسن اور گُڈ گیم کمپنی کے اسٹیون او ڈونیل (آسٹریلوی اداکار )نے اس گیم میں پانچ ستاروں کا اعزاز دیا۔ بینڈکسین نے گیم کی تعریف کرتے ہوئے کہا کہ کہا کہ تھا "یہ ایک ایسا گیم ہے جسے ہتھیار کے ساتھ کھلنے میں زیادہ کبھی نہیں تھا" اور اوڈینیل کا کہنا ہے کہ ’’ لارا کرادٹ اب واقعی اپنے آپ میں آئی ہے۔ جو حقیقی طور پر دلچسپ محسوس ہوتا ہے کہ اس کے ساتھ اس مہم پر نکلیں ‘‘۔

گیم انفارمر ویب سائٹ نے اس گیم کو 10 میں سے 9.5 نمبر دیتے ہوئے کہا ہے کہ ’’رائز آف دی ٹومب ریڈر آپ کے اندر ایک ایڈنچر کی سنسنی پیدا کردے گا اور یہ لارا کرافٹ کی اگلی چال کے بارے میں سوچنا آپ کو چھوڑ دیتا ہے، آپ بہادر انداز سے، بہادرانہ لمحات، دلچسپ مہم، اور لڑائی کہ انڈیا جونز کو مات دے دے۔ 

گیم ریوولوشن کے پیٹر پارس نے اسے مکمل 5 اسٹار کی درجہ بندی دی ہے اور کہا ہے کہ " یہ گیم ایک ہیرو کے ساتھ بار بار کھلیے جانے کے قابل اور ایک ناقابل فراموش گیم ہے

تسلسل 
2015 کی مائیکروسافٹ گیمزکام کی پریس کانفرنس میں، اتفاقی طور پر اسکوائر اینکس کی جانب سے انکشاف کیا گیا کہ ٹومب ریڈر کی اس سیریز کا تیسرا گیم بھی زیر تکمیل ہے۔

نوٹ

حوالہ جات

بیرونی روابط 

2015ء کے وڈیو گیم
پلے اسٹیشن 4 گیم
لینکس گیمز
میک او ایس گیمز
ونڈوز گیمز
ٹومب رایڈر
ٹومب رایڈر سلسلہ
ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات